**ΕΠΙΣΤΗΜΟΝΙΚΗ ΕΠΙΤΡΟΠΗ ΣΕΜΙΝΑΡΙΩΝ HOME-START ΕΛΛΑΣ**

**Α. Ρόλος επιστημονικής επιτροπής σεμιναρίων Home-Start Ελλάς**

1. Να θέσει και να επαναξιολογεί κατά διαστήματα τις κατευθύνσεις και τα ποιοτικά πρότυπα σε σχέση με την παρεχόμενη εκπαίδευση

2. Να θέτει ετησίως τις προτεραιότητες εκπαίδευσης με βάση τις εκτιμούμενες ανάγκες εκπαίδευσης και τα δεδομένα αξιολόγησης των σεμιναρίων που υλοποιήθηκαν

3. Να αξιολογεί και να προεγκρίνει τις προτάσεις σεμιναρίων που υποβάλλονται και να ορίζει τα κριτήρια επιλογής και ποιοι θα την κάνουν, όπως και εάν θα υπάρχει οικονομική συμμετοχή και σε ποιο ύψος.

4. Να προτείνει συγκεκριμένα σεμινάρια, ημερίδες, καινοτόμες εκπαιδευτικές δράσεις κλπ

**Β. Βιογραφικά μελών επιστημονικής επιτροπής σεμιναρίων και συμβούλων εκπαίδευσης Home-Start Ελλάς**

**Τσαπαρλή Αναστασία (μέλος επιστημονικής επιτροπής σεμιναρίων)**Η Δρ Τσαμπαρλή Αναστασία είναι Ομότιμη Καθηγήτρια Κλινικής Ψυχολογίας στο Πανεπιστήμιο Αιγαίου και θεραπεύτρια οικογένειας και ζεύγους. Είναι μέλος της International Psychoanalytic Association of Couple and Family Therapy” (AIPCF) και της Association Francaise Psychanalytique de couple et de famille (AFPCF). Η κ Τσαμπαρλή έχει ασχοληθεί ερευνητικά με το ζευγάρι και την οικογένεια και είναι συγγραφέας, μεταξύ άλλων, των εξής βιβλίων: Τσαμπαρλή, Α. (2000) *Winnicott.* Αθήνα: Ατραπός και Τσαμπαρλή, Α. (2004). *Η ψυχαναλυτική προσέγγιση της οικογένει (*Β' έκδ. 2011,) Αθήνα: Παπαζήσης.

**Καμινιώτη Ολυμπία (μέλος επιστημονικής επιτροπής σεμιναρίων)**

Η Ολυμπία Καμινιώτη έχει σπουδάσει οικονομικά, κοινωνιολογία, ψυχολογία και συστημική ψυχοθεραπεία. Οι σπουδές της πραγματοποιήθηκαν στην Ελλάδα, το Ηνωμένο Βασίλειο και τις ΗΠΑ. Το διδακτορικό της στην κοινωνιολογία απονεμήθηκε από το Cornell University. Εργάζεται ως ερευνήτρια για θέματα αγοράς εργασίας, δεξιοτήτων και κοινωνικής πολιτικής στο Εθνικό Ινστιτούτο Εργασίας και Ανθρώπινου Δυναμικού, φορέα που εποπτεύεται από το Υπουργείο Εργασίας και Κοινωνικών Υποθέσεων. Εκεί έχει τη θέση της Διευθύντριας Ανάλυσης Αγοράς Εργασίας και Εργασιακών Σχέσεων. Παράλληλα εργάζεται ως συστημική ψυχοθεραπεύτρια. Έχει συνεργαστεί με διάφορους φορείς σε ερευνητικά ζητήματα και με το Πανεπιστήμιο Ιωαννίνων στην παροχή εξ αποστάσεως εκπαίδευσης. Στο Home-Start εργάζεται εθελοντικά, συμβάλλοντας στην Επιστημονική Επιτροπή και στην Επιτροπή Σεμιναρίων.

**Κονδύλη Δήμητρα (μέλος επιστημονικής επιτροπής σεμιναρίων)**

Η Δήμητρα Κονδύλη είναι κύρια Ερευνήτρια στο Ινστιτούτο Κοινωνικών Ερευνών του Εθνικού Κέντρου Κοινωνικών Ερευνών (ΕΚΚΕ). Σπούδασε κοινωνιολογία, Πολιτικές Επιστήμες και Ανθρωπολογία στα Πανεπιστήμια Paris X-Nanterre, Paris VIII-St. Denis & ISP του Παρισιού, στη Γαλλία.  Έχει συντονίσει ευρωπαϊκά και εθνικά προγράμματα και συμμετάσχει ως κύρια ερευνήτρια σε περισσότερα από τριάντα  έργα. ‘Έχει δημοσιεύσεις στα ελληνικά και αγγλικά και  έχει επίσης συμμετάσχει σε πολλά εθνικά και διεθνή επιστημονικά συνέδρια και ημερίδες. Εκπροσωπεί την εθνική ερευνητική υποδομή για τις κοινωνικές επιστήμες SoDaNet στα όργανα της ευρωπαϊκής υποδομής CESSDA ERIC ( Consortium of European Social Science Data Archives) από το 2015. Ως κοινωνικός επιστήμονας δραστηριοποιείται σε εθελοντική βάση στη μη κυβερνητική οργάνωση  Home Start Ελλάς ως μέλος του  ΔΣ επί σειρά ετών και πρόσφατα  ως μέλος  της Επιτροπής Σεμιναρίων της.

**Μαστοράκη Έλενα (μέλος επιστημονικής επιτροπής σεμιναρίων)**

Η Μαστοράκη Έλενα, MASW, PhDc, εργάζεται περισσότερο από 30 χρόνια στη δημόσια δευτεροβάθμια εκπαίδευση εκ των οποίων τα τελευταία 14 στην ειδική δευτεροβάθμια επαγγελματική εκπαίδευση, είτε ως εκπαιδευτικός στην τάξη είτε ως σύμβουλος Επαγγελματικού Προσανατολισμού είτε ως Δ/τρια των αντίστοιχων σχολικών μονάδων. Ειδικότερα η εξειδίκευση και υπηρέτησή της στον Επαγγελματικό Προσανατολισμό/Συμβουλευτική σταδιοδρομίας ενηλίκων και ανηλίκων τυπικών αλλά και ειδικών ομάδων  παρείχε/παράσχει ευκαιρίες στην επαγγελματία όχι μόνο για την πολύπλευρη θεωρητική μελέτη του επιστημονικού πεδίου αλλά και την πολυεπίπεδη αντιμετώπιση προκλήσεων στην καθημερινή εργασιακή της εμπειρία και του κλινικού της έργου. Στο παρελθόν είχε εργαστεί ως κοινωνική λειτουργός και εκπαιδευτικός δευτεροβάθμιας ενώ έχει υπηρετήσει σε πλείστες διοικητικές θέσεις του Υπουργείου Παιδείας, σε επίπεδο κεντρικό και περιφερειακό, που σχετίζονταν τόσο με τη διοίκηση ανθρώπινου δυναμικού όσο και με τη χάραξη εκπαιδευτικής πολιτικής ενώ διαθέτει πάνω από 13 έτη διδακτικής εμπειρίας στην τριτοβάθμια εκπαίδευση. Οι βασικές της σπουδές συνδέονται με τα επιστημονικά πεδία της Κοινωνικής Εργασίας, Κοινωνιολογίας και Παιδαγωγικής ενώ οι μεταπτυχιακές της, με τα πεδία της Κοινωνικής Διοίκησης, της Προσωπικής και Επαγγελματικής Ανάπτυξης και του Επαγγελματικού Προσανατολισμού. Τα επιστημονικά της ενδιαφέροντα αφορούν την εκπαίδευση ενηλίκων, τη διαπολιτισμική εκπαίδευση, την εκπαίδευση εκπαιδευτών στον κοινωνικό και παιδαγωγικό τομέα, το σχεδιασμό και αξιολόγηση εκπαιδευτικών προγραμμάτων. Η διοίκηση της σχολικής μονάδας υπό το πρίσμα ενός Οργανισμού που μαθαίνει (ανάπτυξη δημοκρατικών κοινοτήτων μάθησης) και η Συμβουλευτική Σταδιοδρομίας  καλύπτουν τον κύριο όγκο της καθημερινής πρακτικής της την τρέχουσα περίοδο. Οι δημοσιεύσεις της αφορούν τους προαναφερόμενους τομείς και τις πιλοτικές και ερευνητικές εφαρμογές τους καθώς και εκπαιδευτικό υλικό που απευθύνεται σε επαγγελματίες αλλά και εκπαιδευόμενους στους προαναφερόμενους τομείς. Είναι παντρεμένη και έχει ένα υιό**.**

**Ζάννης Παναγιώτης (σύμβουλος εκπαίδευσης)**

O Παναγιώτης Ζάννης είναι διδάκτωρ Κοινωνιολογίας και Κοινωνικής Πολιτικής. Από το 2004 μέχρι σήμερα έχει διατελέσει υπεύθυνος ερευνών, σύμβουλος, εμπειρογνώμονας, αξιολογητής και σχεδιαστής πολιτικής και διαθέτει μακροχρόνια διδακτική εμπειρία σε ανώτερα και ανώτατα ιδρύματα της χώρας (Ενδεικτικά: Εθνικό Κέντρο Δημόσιας Διοίκησης και Αυτοδιοίκησης, Εθνικό Κέντρο Κοινωνικών Ερευνών, Τ.Ε.Ι. Αθήνας).

Τα αντικείμενα ενδιαφέροντος και ειδίκευσής του αφορούν στα γνωστικά αντικείμενα του τρίτου - μη κερδοσκοπικού τομέα, της κοινωνικής οικονομίας, της κοινωνίας των πολιτών, της κοινωνικής πολιτικής, της οργανωσιακής κοινωνιολογίας, της κοινωνικής φροντίδας, της διοίκησης κοινωνικών οργανισμών και του σχεδιασμού κοινωνικής πολιτικής.

Έχει πραγματοποιήσει πολυάριθμες εισηγήσεις σε επιστημονικά συνέδρια και ημερίδες και έχει δημοσιεύσει μονογραφίες, άρθρα σε επιστημονικά περιοδικά, και κεφάλαια σε συλλογικούς τόμους. Τέλος ήταν ιδρυτής και πρόεδρος της Μ.Κ.Ο. Κοινωνικής Παρέμβασης και Σχεδιασμού «Αθηνά» (εθελοντική εργασία, 1996-2013)

**Αντώνης Μαγγανάς (σύμβουλος εκπαίδευσης)**

Είναι ομότιμος καθηγητής εγκληματολογίας στο Πάντειο Πανεπιστήμιο